Το **Ναντίμ**(ρωσικά: Нады́м‎) είναι πόλη στον Αυτόνομο θύλακα των Γιαμάλων Νένετς, στη Ρωσία και βρίσκεται στον ποταμό Ναντίμ. Σύμφωνα με την απογραφή του 2010, η πόλη είχε πληθυσμό 46.611 κατοίκων, αυξημένος σε σύγκριση με τους 45.943 κατοίκους στην απογραφή του 2002. Στην απογραφή του 1989, η πόλη είχε 52.586 κατοίκους.

Ετυμολογία
----------

Υπάρχουν τρεις πιθανές μεταφράσεις για το όνομα της πόλης, από τη γλώσσα Νένετς:

1) *"νιαντέι για"* - ποώδες μέρος

2) *"νγκέντε για"* - ξερός λόφος, με μπόλικο γρασίδι

3) *"νγιάντα γιαμ"* - γη της οικογένειας Νιαντόνγκ

Ιστορία
-------

Η πρώτη αναφορά για το όνομα της πόλης εμφανίζεται στο τέλος του 16ου αιώνα. Το όνομα "Ναντίμ" εμφανίστηκε στους ρωσικούς χάρτες στα τέλη του 17ου αιώνα, και το ποτάμι Ναντίμ σημειώθηκε στο δημοσιευμένο έντυπο "Βιβλίο Ζωγραφιών της Σιβηρίας" από τον Ρώσο γεωγράφο, χαρτογράφο και τοπογράφο, Συμεών Ρεμέζοφ. Στο χάρτη της επαρχίας Τομπόλσκ το 1802, το Ναντίμ είχε ήδη επισημανθεί ως σημαντικός πληθυσμός. Σήμερα βρίσκεται 32 χιλιόμετρα από τις εκβολές του ποταμού Ναντίμ, και αναφέρεται ως ανάχωμα του Ναντίμ.

  

Το 1929, μια φάρμα ταράνδων με το όνομα "Ναντίμ" ιδρύθηκε στη δεξιά όχθη του ποταμού Ναντίμ. Ωστόσο, το 1934, η φάρμα διαλύθηκε και μετατράπηκε σε εργοστάσιο.

Το φθινόπωρο του 1967, επιλέχθηκε ως πλαίσιο αναφοράς για την ανάπτυξη του περιφερειακού κοιτάσματος φυσικού αερίου. Καθώς περιβάλλεται από πολυάριθμες λίμνες, το χωριό βρίσκεται σε υπερυψωμένο μέρος και επιλέχθηκε για ένα διάδρομο για την αεροπορική βιομηχανία. Το χωριό άρχισε να ονομάζεται "Νέο Ναντίμ" τη δεκαετία του 1950 και 1960. 

Παράλληλα με την ταχεία ρυθμό ανάπτυξης, η εταιρεία φυσικού αερίου δημιούργησε το πεδίο φυσικού αερίου Μεντβέζγιε, με τον στόχο να γίνει κοινωνικό και πολιτικό κέντρο του Βόρειου Τιουμέν. Τον Αύγουστο του 1971, Nadym πραγματοποιήθηκε τελετή εγκαινίων για το πρώτο μεγάλο κτίριο και στις 9 Μαρτίου του 1972 με διάταγμα του Σοβιετικού Πρώτου Γραμματέα, η βιομηχανική κοινότητα Ναντίμ ενσωματώθηκε εντός του Δημοτικού Διαμερίσματος Ναντίμσκι, ως **Αστικός Οικισμός Ναντίμ**.

Οικονομία
---------

Η κύρια επιχείρηση της πόλης είναι η "Nadymgazprom", η οποία είναι ένα από τα παραρτήματα της εταιρείας Γκάζπρομ.
Παράλληλα, η εταιρεία αντιπροσωπεύει περίπου το 11% του φυσικού αερίου που παράγεται στη Ρωσία. Επίσης, στην πόλη δραστηριοποιείται ο μεγαλύτερος ανεξάρτητος παραγωγός φυσικού αερίου της χώρας, η εταιρεία "NOVATEK" (πεδίο Γιουρχαρόφσκογιε).

Στις μεγάλες κατασκευαστικές εταιρείες περιλαμβάνεται η "Arktikneftegazstroy", η "Severgazstroi", και η "Nadymdorstroy." Μέχρι το 2010, περιλαμβανόταν και η εταιρεία "Severtruboprovodstroy", αλλά τον Απρίλιο του 2011 κήρυξε πτώχευση. 

Επίσης, η εταιρεία "RITEKNadymneft" (θυγατρική της JSC "RITEK") οδήγησε την ανάπτυξη των πεδίων πετρελαίου Σαντιμπίνσκογο και Μιντ-Χουλίμσκ.

Κλίμα
-----

Το Ναντίμ έχει υποαρκτικό κλίμα (τύπος *Dfc,* σύμφωνα με την κλιματική ταξινόμηση Κέππεν). Το κλίμα είναι ακραία, με θερμοκρασίες τόσο χαμηλές, που φτάνουν τους -57.7 °C και τους +34.7 °C. Κατά μέσο όρο, ωστόσο, η περιοχή είναι πολύ κρύα, με τη μέση ετήσια θερμοκρασία να βρίσκεται στους -5.4 °C. Η βροχόπτωση είναι αρκετά χαμηλή, καθώς η πόλη λαμβάνει 496 χιλιοστά βροχής ετησίως. Περισσότερες βροχές καταγράφονται το καλοκαίρι παρά τον χειμώνα.

| Κλιματικά δεδομένα Nadym (1959-2012) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 1.7 | 1.0 | 10.6 | 20.7 | 29.6 | 34.2 | 34.7 | 32.6 | 25.7 | 17.0 | 7.0 | 10.1 | 34,7 |
| Μέση Μέγιστη °C (°F) | −19.4 | −18 | −9 | −2.8 | 4.5 | 15.2 | 20.9 | 16.3 | 9.4 | −1 | −11.9 | −16.5 | −0,9 |
| Μέση Μηνιαία °C (°F) | −23.7 | −22.6 | −14.6 | −8.2 | −0.1 | 10.0 | 15.7 | 11.8 | 5.8 | −4 | −15.8 | −20.9 | −5,4 |
| Μέση Ελάχιστη °C (°F) | −28.3 | −27.3 | −20 | −13.7 | −4.2 | 5.4 | 10.4 | 7.8 | 2.8 | −7 | −20 | −25.5 | −9,8 |
| Χαμηλότερη Ελάχιστη °C (°F) | −57.7 | −52.2 | −47.1 | −39.2 | −25.6 | −8.1 | −0.9 | −5 | −9.7 | −34.7 | −47.5 | −50.4 | −57,7 |
| Υετός mm (ίντσες) | 24,3 | 19,2 | 23 | 27,3 | 36,6 | 57,1 | 68,6 | 70,5 | 57 | 51,3 | 33,8 | 27,6 | 496,3 |
| Μέσες ημέρες κατακρημνίσεων (≥ 0.1 mm) | 18.6 | 15.5 | 15.8 | 13.4 | 14.3 | 13.6 | 12.7 | 15.9 | 16.0 | 20.0 | 18.9 | 19.1 | 193,8 |
| *Πηγή: climatebase.ru* |

Εκπαίδευση
----------

Η πόλη έχει εννέα σχολεία. Ένα γυμνάσιο, ένα κολλέγιο και δύο σχολές τέχνης. Το σύστημα τριτοβάθμιας εκπαίδευσης εκπροσωπείται από τέσσερα παραρτήματα ανώτατων εκπαιδευτικών ιδρυμάτων της Ρωσίας:

* παράρτημα του Κρατικού Πανεπιστημίου του Τιουμέν
* παράρτημα του Κρατικού Πανεπιστημίου Πετρελαίου και Φυσικού Αερίου του Τιουμέν
* παράρτημα του Πανεπιστημίου Ψυχολογίας και Κοινωνικής της Μόσχας
* παράρτημα του Κρατικού Πανεπιστημίου Συστημάτων Ελέγχου και Ηλεκτρονικής του Ραδιοφώνου του Τομσκ
* παράρτημα του Κρατικού Αρχιτεκτονικού Πανεπιστημίου του Τιουμέν

Μεταφορές
---------

Ένας κλειστός και αδρανοποιημένος σιδηροδρομικός κλάδος περνάει από το Ναντίμ, ανάμεσα στο Σάλεχαρντ και το Νόβι Ουρενγκόι (επίσης ονομάζεται "νεκρός δρόμος"). Σε κάποιο σημείο στο χρόνο μια γέφυρα κατά μήκος του Ομπ για τη σιδηροδρομική γραμμή Σάλεχαρντ-Λαμπιτνάνγκι είχε σχεδιαστεί. Μέχρι σήμερα, η μόνη σιδηροδρομική γραμμή στην πόλη είναι η Σαλεχάρντ-Ναντίμ. Οι περισσότεροι δρόμοι στο ποτάμι Ναντίμ άνοιξαν τον Σεπτέμβριο του 2015. Μια γέφυρα κατά μήκος του Ποταμού Ομπ είναι προτεινόμενη, η οποία θα βρίσκεται σε ένα δρόμο παράλληλο με τον σιδηρόδρομο. 

Το Αεροδρόμιο του Ναντίμ βρίσκεται στη δυτική όχθη του ποταμού Ναντίμ.

Πολιτισμός
----------

Η Εκκλησία του Αγίου Νικολάου του Ναντίμ
Το μουσείο της Τάνια Σανίτσεβα λειτουργεί στο 2ο Σχολείο του Ναντίμ.

Ενδιαφέροντα γεγονότα
---------------------

* Το Ναντίμ ήταν το πλησιέστερο σημείο για τη μεγάλη θέαση της ηλιακής έκλειψης της 1ης Αυγούστου του 2008.
* Σύμφωνα με τα έγγραφα που δημοσίευσε το Wikileaks, η μονάδα του αγωγού φυσικού αερίου του Ναντίμ ονομάζεται ως η πιο κρίσιμη εγκατάσταση φυσικού αερίου παγκοσμίως.

Διεθνείς σχέσεις
----------------

### Αδελφοποιημένες πόλεις

Το Ναντίμ είναι αδελφοποιημένο με τις εξής πόλεις:

* Νορβηγία Τρούμσε, Νορβηγία

Γκαλερί
-------

* Η Εκκλησία του Αγίου ΝικολάουΗ Εκκλησία του Αγίου Νικολάου
* Το Γαμήλιο ΠαλάτιΤο Γαμήλιο Παλάτι
* Το τζαμί της πόληςΤο τζαμί της πόλης
* Η οδός ΛενινγκράντσκιΗ οδός Λενινγκράντσκι
* Το πάρκο της πόληςΤο πάρκο της πόλης
* Το μνημείο του Βαλέρι ΡεμίζοφΤο μνημείο του Βαλέρι Ρεμίζοφ

Παραπομπές
----------

1. ↑  www.gks.ru/free\_doc/doc\_2016/bul\_dr/mun\_obr2016.rar.

Εξωτερικοί σύνδεσμοι
--------------------

* Πολυμέσα σχετικά με το θέμα  Nadym στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157205344
* LCCN: n88020781
* GND: 4819314-8

 |

 |